**HITRO IN ZANESLJIVO RAČUNANJE**

**– Tekmuj sam s seboj, s časom in sošolci**

**LEFO TEKMOVANJE 2012/2013**

**Kratek opis tekmovanja**

Na spletnem naslovu <http://si.lefo.net> so interaktivni računi. Uporabnik lahko preveri kako spreten in zanesljiv je pri računanju na pamet, saj program rezultate točkuje. Znanje lahko preverja kot gost, če pa se prijavi in vpiše z uporabniškim imenom, ki je znano samo njemu, se dosežek zabeleži in ga lahko primerja z dosežki drugih. Število doseženih točk je odvisno od hitrosti in zanesljivosti računanja, težji primeri so ovrednoteni z več točkami.

**Prvo prijavo učenca bomo izvedli v šoli. Uporabili bomo elektronski naslov mentorja zaradi lažjega iskanja izgubljenih gesel.** **Tekmovanje bomo organizirali v šoli v računalniški učilnici v dopoldanskem času v obdobju odprtih nalog posameznega kroga.**

**Tekmovanje je namenjeno udeležencem vseh starosti.**

**Tekmovanje bo potekalo najprej na daljavo v treh krogih po 2 tedna**.

|  |  |
| --- | --- |
| Prvi krog: | **12. 11.2012 do 23. 11. 2012,** |
| Drugi krog: | **10. 12. 2012 do 21. 12. 2012,** |
| Tretji krog:  | **14. 1. 2012 do 25. 1. 2013.** |
| Finale državnega tekmovanja: | sobota, 9. 3. 2013, v računalniških učilnicah na Osnovni šoli Mirana Jarca Črnomelj. |

Dovolj je, če v vsakem krogu tekmuješ enkrat. Če pa se ti kaj ponesreči in če si prepričam, da lahko dosežeš več točk, lahko v času 60 minut od začetka tekmovanja tekmuješ še dvakrat. Upošteva se najboljši od teh treh doseženih rezultatov. Po preteku 60 minut ni mogoče več tekmovati v tem tekmovalnem krogu.

**Najuspešnejši tekmovalci v državi se bodo udeležili finala, ki poteka v živo na eni od šol.**

**Seštevanje točk**

Za uvrstitev v finale se upoštevata dva najvišja dosežka izmed vseh treh tekmovalnih krogov. To pomeni, da po prvem krogu nikogar ne izločimo iz tekmovanja. V drugi krog se uvrstijo vsi tekmovalci, tudi tisti, ki se prvega kroga niso udeležili.  Morda pa se kdo od tekmovalcev ne bo udeležil drugega kroga ali pa bo malo točk dosegel v tretjem krogu. Če bo v ostalih dveh krogih dosegel dovolj točk, se lahko uvrsti v finale. Šele po končanih vseh treh krogih bomo vsem tekmovalcem sešteli rezultate iz dveh njegovih najboljših krogov. Vsakemu posamezniku bomo brisali najslabši rezultat. Zato ne obupajte, če v prvem krogu niste zbrali dovolj točk. Še zmeraj se lahko uvrstite v finale.

**Število doseženih točk je odvisno od hitrosti in zanesljivosti računanja, težji primeri so ovrednoteni z več točkami oziroma je zanje predviden daljši čas računanja.**

**PRIJAVNICA**

**Pravila tekmovanja:**

* Pri računanju ne uporabljaj računala oziroma papirja in svinčnika.
* Tekmuj v svoji starostni skupini.
* Tekmovalec lahko v vsakem tekmovalnem krogu tekmuje 3-krat v času 60-tih minut. Šteje najboljši rezultat.
* Isti uporabnik sme tekmovati samo pod enim uporabniškim imenom.
* V finale se uvrsti vsaj 12 najboljših iz prve do četrte starostne skupine, iz pete in šeste starostne skupine pa vsaj 6 najboljših.
* Šola pred finalom, to je letos do 9. 3. 2013, potrdi udeležbo svojih tekmovalcev.
* Tekmujete lahko le tisti uporabniki, ki ste v spletno aplikacijo vpisali svoje prave podatke (ime, priimek, razred, šola). Le uporabniško ime in geslo si lahko izmislite.

**Tekmovanje bo potekalo v šestih starostnih skupinah:**

1. starostna skupina: učenci od 1. do 3. razreda,

2. starostna skupina: učenci 4. in 5. razreda,

3. starostna skupina: učenci 6. in 7. razreda,

4. starostna skupina: učenci 8. in 9. razreda,

5. starostna skupina: srednješolci,

6. starostna skupina: odrasli.

|  |  |  |  |  |
| --- | --- | --- | --- | --- |
| Skupina | 1. krog | 2. krog | 3. krog | Finale |
| 1. starostna skupina | seštevanje in odštevanje (naravna števila in število 0) | primerjanje vsot in razlik (naravna števila in število 0) | iskanje neznanega števila(naravna števila in število 0) a + ? = b,   ? + a = b, a – ? = b,   ? – a = b | **Peteroboj** |
| 2. starostna skupina | seštevanje in odštevanje (naravna števila in število 0) | množenje (naravna števila in število 0) | deljenje(naravna števila in število 0) |
| 3. starostna skupina | seštevanje in odštevanje (naravna števila in število 0) | množenje (naravna števila in število 0) | deljenje(naravna števila in število 0) |
| 4., 5. in 6. starostna skupina | seštevanje in odštevanje (cela števila) | množenje (cela števila) | deljenje – oblika sprint\*(cela števila) |

**Kako igraš?**

Prijavi se v sistem. Če si se vpisal (in morda celo tekmoval) že lani, se ni potrebno ponovno vpisovati, ampak samo **popraviš razred**. Kako?

Na rdečem ravnilu klikni **NASTAVITVE**. Odpre se ti okno, v katerem spremeniš razred. Ne pozabi klikniti na gumb **Zamenjaj nastavitve**. Vse kar si zamenjal, bo spremenjeno šele, ko se boš odjavil in ponovno prijavil v Lefo.

**Po končani igri si oglej morebitne napake. Uči se iz lastnih napak**

**Navodila in vaje najdete na spletni strani** [**http://si.lefo.net/**](http://si.lefo.net/)**.**

|  |
| --- |
| **V šolskem letu 2012/2013 se bo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz\_\_\_\_\_\_\_**  |
|  **Ime in priimek učenca razreda**  |
| **udeležil tekmovanja HITRO IN ZANESLJIVO RAČUNANJE (LEFO).** |

**Podpis učenca: Podpis starša:**